Какво прави „Северно ехо“ в Културния календар на общината ? : Плевен прес
Какво прави „Северно ехо“ в Културния календар на общината ?
И тази година в „Културен календар 2018“ на община Плевен, в раздел I „Традиционни и протоколни прояви“ т. 14 четем: „Годишна награда „Северно ехо“ – община Плевен и Дружеството на журналистите, м. декември, необходими финансови средства до 600 лв.“
Става въпрос за едни 600 лв., които в края на годината кметът /който и да е той/ и председателят на ОбС /който и да е той/, тържествено връчват на някой от членовете на въпросното дружество тези 600 лв. Обикновено на двама души по 300 лв. Така са се разбрали през годините Община и местното Дружество на журналистите.
Изобщо няма да коментирам абсурдния факт, че през тези години председатели на дружеството са били представители на властта – началник отдел и общински съветник. Но да се предвиди като „културно мероприятие“ даването на 600 лв. от кмет и председател на ОбС вече е прекалено. И за двете страни !
На толкова ли оценяват властимеющите труда на журналиста ?! На толкова ли оценяват самите журналисти труда си ?! И какво е това Дружество на журналистите, което търпи подобна шизофрения ?!
Ако трябва да се дават награди, нека властта даде награда за „Критика, която помага“ или „Трудно разследване“, или „Смела журналистика“. И не 600, а 1 600 лева да бъде тази награда ако властта вижда в журналистиката не слугинаж, а необходим инструмент в управлението. И ако е наясно, че медиините прегръдки застрашават една власт, а не критичната журналистика.
Ако трябва да има „Северно ехо“ нека Дружеството на журналистите извика на висок глас „Трудът на журналиста не е подаяние, а призвание“, за да има наистина ехо. И финансовото му измерение да е адекватно на личното себеуважение и респекта към професията „журналист“. А те не струват 600 лв. !
Единствената полза от това срамно нещо за 600 лв. е, че си припомних думите на Стефан Продев: „Бедна българска журналистико! Защо не окнеш, така че полилеите в парламента да изпопадат? Защо не стиснеш перото си мъжки, та от камъка да потече мляко. От какво се страхуваш? От репресиите ли, от себе си ли?”
И едно уточнение – не съм член на Дружеството на журналистите, но познавам неговите членове. Всички те са възпитани и добри хора, просто не знам защо търпят това положение.
6 коментара са публикувани.
срам за журналистиката каза:
Да сте прочели поне една критика към властта от тези т.н. медийни журналисти в Плевен? Аз не съм и помирисал за подобна тяхна изява! Само хвалби, лизане и жалък слугинаж!
ПЛЕВЕНСКА ЯСЛА каза:
Единствено Латинка Светозарова понякога отправя критики. Другите не съм чула и видяла да обелят и дума за евентуална критика! А толкова кражби, далавери и корупция има в Плевен!
Кмета върши всичките дивотии. Той им плаща за да мълчат и да не обелват нито думица!
плевенска журналистика каза:
Какво има да коментираме. Факта, че никой журналист не обелва дума за тази награда е показателен. Големи са мишки. Мълчат като насрани г***ве. Щото кмета ще им спре паричките.
Не може общината да финансира сайтове като плевен за плевен, дарик,зетра и други и да чакаме някаква критика после от тях към управниците. Срамота е община да дава пари на сайтове!Не може човек по прякор Водката да е шеф на това дружество, да е вечно нагъзурчен към политиците и накрая на годината да раздава награди на „избраните“. Нима това е тайна и защо т.нар. „журналя“ търпят тази гавра? Цялото това нещо е една огромна шизофрения както посочва авторката наистина! БГ Север медия на АБВ, ПЛевен Утре медия на ГЕРБ, Плевен за плевен медия на депутат от бсп но с уклон да е угодна на всички политици и партии, Дарик и те същите. Ама как да стане в този град журналистиката кажете ми? Не става!Това дружество да се закрие незабавно,защото всеки негов член трябва единствено да се срамува.
Циркът продължава каза:
Няма ли да драснете някой ред за изминалата церемония, с която „гилдията“ разби всички рекорди по глупост.
Любимият ми откъс от материал публикуван в БГ СЕВЕР:
„Наградата „Млад журналист“ също има нова формулировка и тя е „Награда за съчетаване на професионално ниво и грижи за три деца“. Наградата е за Елина Кюркчиева – журналист в информационния сайт „Плевен за Плевен“. Наградата връчи председателят на Дружеството на журналистите Иван Илиев.“
Да не коментираме, че всъщност собственикът на „Плевен за Плевен“ е наградил колежката си. На какви наркотици са тези хорица?
Оставете коментар на срам за журналистиката
Община Плевен ви кани...